CELEX: 32021D1055
Language: lv
Date: 2021-06-21 00:00:00
Title: Padomes Lēmums (ES) 2021/1055 (2021. gada 21. jūnijs) par nostāju, kas Eiropas Savienības vārdā jāieņem Konvencijas par tādu atkritumu vākšanu, deponēšanu un pieņemšanu, kuri radušies kuģošanā pa Reinu un iekšzemes ūdensceļiem (CDNI), līgumslēdzēju pušu konferencē attiecībā uz rezolūcijas pieņemšanu, kuras mērķis ir paplašināt aizliegumu izvadīt sadzīves notekūdeņus tādiem iekšzemes ūdensceļu kuģiem, kas pārvadā 12–50 pasažierus

28.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 227/39
               
            
         PADOMES LĒMUMS (ES) 2021/1055
         (2021. gada 21. jūnijs)
         par nostāju, kas Eiropas Savienības vārdā jāieņem Konvencijas par tādu atkritumu vākšanu, deponēšanu un pieņemšanu, kuri radušies kuģošanā pa Reinu un iekšzemes ūdensceļiem (CDNI), līgumslēdzēju pušu konferencē attiecībā uz rezolūcijas pieņemšanu, kuras mērķis ir paplašināt aizliegumu izvadīt sadzīves notekūdeņus tādiem iekšzemes ūdensceļu kuģiem, kas pārvadā 12–50 pasažierus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     1996. gada 9. septembra Konvencija par tādu atkritumu vākšanu, deponēšanu un pieņemšanu, kuri radušies kuģošanā pa Reinu un iekšzemes ūdensceļiem (CDNI), stājās spēkā 2009. gada 1. novembrī.
                  
               
                     (2)
                  
                  
                     Saskaņā ar CDNI 19. pantu līgumslēdzēju pušu konference var grozīt CDNI un tās pielikumus.
                  
               
                     (3)
                  
                  
                     Ar Savienības darbībām iekšzemes kuģošanas nozarē būtu jānodrošina to Savienībā piemērojamo tehnisko prasību vienveidība, kuras attiecas uz Savienībā izmantojamiem iekšzemes ūdensceļu kuģiem.
                  
               
                     (4)
                  
                  
                     
                        CDNI līgumslēdzēju pušu konferencei tās 2021. gada 22. jūnija sanāksmē ir jāpieņem rezolūcija, kuras mērķis ir paplašināt aizliegumu izvadīt sadzīves notekūdeņus iekšzemes ūdensceļu kuģiem, kas pārvadā vairāk par 12 pasažieriem, un kuģiem ar pasažieru kajītēm, kuros ir vairāk par 12 guļvietām. Minētās rezolūcijas noteikumi noteiks, ka uz kuģiem, uz kuriem attiecas minētā rezolūcija, jāuzstāda atbilstošs aprīkojums.
                  
               
                     (5)
                  
                  
                     Iekšzemes ūdensceļu kuģu tehniskajā standartā (ES-TRIN 2019/1), ko 2018. gada 8. novembrī pieņēma Iekšzemes kuģošanas standartu izstrādes Eiropas komiteja (CESNI), ir noteiktas vienotas tehniskās prasības, kas vajadzīgas, lai nodrošinātu iekšzemes ūdensceļu kuģu drošumu. Tajā ir iekļauti īpaši noteikumi attiecībā uz īpašām kuģu kategorijām, piemēram, pasažieru kuģiem, noteikumi par kuģu aprīkojumu un iekārtām, tostarp notekūdeņu vākšanas un izvadīšanas iekārtām, kā arī norādījumi par minētā tehniskā standarta piemērošanu.
                  
               
                     (6)
                  
                  
                     Ir lietderīgi noteikt nostāju, kas Savienības vārdā jāieņem CDNI līgumslēdzēju pušu konferencē, jo rezolūcijas noteikumi varēs būtiski ietekmēt Savienības tiesību aktu saturu, proti, Eiropas Parlamenta un Padomes Direktīvu (ES) 2016/1629 (1).
                  
               
                     (7)
                  
                  
                     Rezolūcijai būtu jāpalielina saskaņotība ar Savienības tiesību aktos noteiktajām prasībām, galvenokārt attiecībā uz piemērošanas datumiem, kad iekšzemes ūdensceļu kuģos jāuzstāda atbilstošais aprīkojums notekūdeņu vākšanai. Turklāt rezolūcija veicina vides aizsardzības iniciatīvas un mērķus.
                  
               
                     (8)
                  
                  
                     Savienība nav CDNI līgumslēdzēja puse. Savienības nostāja, rīkojoties kopīgi Savienības interesēs, jāpauž tām Savienības dalībvalstīm, kuras ir CDNI līgumslēdzējas puses,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Konvencijas par tādu atkritumu vākšanu, deponēšanu un pieņemšanu, kuri radušies kuģošanā pa Reinu un iekšzemes ūdensceļiem (CDNI), līgumslēdzēju pušu konferencē tās 2021. gada 22. jūnija sanāksmē, ir piekrist rezolūcijas pieņemšanai, kuras mērķis ir paplašināt aizliegumu izvadīt sadzīves notekūdeņus tādiem iekšzemes ūdensceļu kuģiem, kas pārvadā 12–50 pasažierus.
         
         
            2. pants
            Šā lēmuma 1. pantā minēto nostāju, rīkojoties kopīgi Savienības interesēs, pauž Savienības dalībvalstis, kuras ir CDNI līgumslēdzēju pušu konferences dalībnieces.
         
         
            3. pants
            Par nelielām izmaiņām 1. pantā izklāstītajā nostājā var vienoties bez turpmāka Padomes lēmuma.
         
         
            4. pants
            Šis lēmums stājas spēkā tā pieņemšanas dienā.
         
         
            Luksemburgā, 2021. gada 21. jūnijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Eiropas Parlamenta un Padomes Direktīva (ES) 2016/1629 (2016. gada 14. septembris), ar ko nosaka tehniskās prasības attiecībā uz iekšzemes ūdensceļu kuģiem, groza Direktīvu 2009/100/EK un atceļ Direktīvu 2006/87/EK (OV L 252, 16.9.2016., 118. lpp.).